|  |
| --- |
| SEV Grusgrav  **Tolderlundvej 99,**  **5000 Odense C** |
| Ansøgning om indvinding af sand, sten og grus, |

|  |
| --- |
| 21.12.12  Sags id: 12/36187  Miljø og Natur  Rådhus Allé 5  5610 Assens  Kontaktperson:  Rikke Kirk Andersen  E-mail: rikan@assens.dk  Dir. tlf.: 6474 6859  www.assens.dk |

Vi har den 19. december 2012 modtaget ansøgning om indvinding af sand, sten og grus på matr.nr. 8n og 23n Etterup By, Rørup, der ligger på Gl. Hovedvej 70A, 5560 Aarup.

**Der meddeles hermed afslag på ansøgningen om råstofindvinding på matr.nr. 8n og 23n Etterup By, Rørup.**

**Afslaget meddeles efter råstoflovens1 § 7, stk. 1**

**Begrundelse for afslaget**

Området ligger i regionalt råstofinteresseområde i henhold til Region Syddanmarks Råstofplan 2008 og 2012 (gældende fra 2. januar 2013) og således udenfor graveområde. Regionen ønsker, at råstofindvindingen samles i graveområder.

Regionen skal give samtykke for råstofindvinding udenfor graveområde. Forudsætningerne for at meddele samtykke kan ses i Regionplanens retningslinje 4.4.2 (retningslinjen er videreført fra Råstofplan 2008):

*Uden for graveområderne, herunder i råstofinteresseområder, kan der med regionens samtykke i ganske særlige tilfælde meddeles råstofindvindingstilladelse:*

* *hvis der søges om forlængelse eller udvidelse af en eksisterende gravetilladelse,*
* *hvis der søges om udnyttelse af restforekomster,*
* *ved indvinding af et sjældent eller særligt værdifuldt råstof,*
* *ved kortvarig indvinding i forbindelse med større vejprojekter,*
* *ved indvinding til lokal forsyning, hvis der er mere end 20 km til nærmeste råstofindvindingsområde med ledige arealer.*

Det ansøgte graveområde ligger under 1 km fra det regionale graveområde i Fjelsted. Materialerne som kan indvindes fra det ansøgte areal er ikke væsentlig forskellig fra de materialer, der indvindes i Fjelsted. Det er endvidere kommunes vurdering, at der er ressourcer i Fjelsted til at dække behovet i en årrække.

**Tillæg til Råstofplan**

Du har mulighed for at ansøge regionen om at få området udlagt som graveområde. Det kræver et tillæg til råstofplanen.

Af Råstofplan 2012 fremgår det af retningslinje 4.6.1 at;

*På Fyn (…) vil Region Syddanmark være indstillet på at udarbejde tillæg til råstofplanen med nye graveområder i planperioden, hvis det dokumenteres, at der er en rimelig god råstofforekomst på arealet, og at der ikke er væsentlig modstrid med andre interesser.*

Du kan læse mere om, hvordan du kan dokumentere, at der er sand, grus og sten i et ønsket graveområde på regionens hjemmeside: [www.regionsyddanmark.dk/wm338685](http://www.regionsyddanmark.dk/wm338685)

Hvis du ønsker at ansøge Region Syddanmark om at optage området som graveområde i tillæg til Råstofplan 2012, må du gerne kontakte mig, og jeg kan hjælpe dig i det videre forløb.

**Klagevejledning efter Råstofloven**[[1]](#footnote-1)

Du kan klage over afgørelsen inden for fire uger, fra du har modtaget dette brev. Det betyder at, klagefristen udløber d. 18. januar 2013 ved kontortids ophør.[[2]](#footnote-2)

**Hvordan klager du?**

Du skal sende en skriftlig klage til Assens Kommune, Rådhus Allé 5, 5610 Assens, eller på mailadresse: [assens@assens.dk](mailto:assens@assens.dk)

Assens Kommune videresender den til Natur- og Miljøklagenævnet med kopi af sagens akter og med de bemærkninger, klagen måtte give anledning til.

**Klagegebyr**

Det er en betingelse for Natur- og Miljøklagenævnets behandling af din klage, at du indbetaler et gebyr på 500 kr.

Vejledning om gebyrordningen kan findes på Natur- og Miljøklagenævnets hjemmeside, [www.nmkn.dk/vejledninger/gebyrvejledning](http://www.nmkn.dk/vejledninger/gebyrvejledning).

**Hvem kan klage?**

Klageberettigede er blandt andre; adressaten for afgørelsen, enhver, som har en individuel, væsentlig interesse i sagen, en berørt nationalparkfond, samt landsdækkende foreninger og organisationer, der som hovedformål har beskyttelse af natur og miljø eller varetagelsen af væsentlige brugerinteresser inden for arealanvendelsen.

**Indbringelse for domstolene**

Du kan indbringe Natur- og Miljøklagenævnets afgørelser for domstolene. En sådan retssag skal være anlagt inden 6 måneder.

Har du spørgsmål er du velkommen til at kontakte mig på [rikan@assens.dk](mailto:rikan@assens.dk) eller tlf. 64 74 68 59. Jeg kan oplyse, at jeg holder juleferie fra 21. december 2012 og er tilbage 2. januar 2013.

Venlig hilsen

Rikke Kirk Andersen

Geolog

**Kopi sendt til:**

Region Syddanmark, Damhaven 12, 7100 Vejle ([kontakt@regionsyddanmark.dk](mailto:kontakt@regionsyddanmark.dk))

Naturstyrelsen, Haraldsgade 53, 2100 København Ø (nst@nst.dk)

Danmarks Naturfredningsforening, Masnedøgade 20, 2100 København Ø ([dn@dn.dk](mailto:dn@dn.dk))

Danmarks Naturfredningsforening Assens afdeling, v/ Johannes Jacobsen, Møllevænget 2, 5492 Vissenbjerg (johannesjacobsen@webspeed.dk)

Statsforvaltningen Syddanmark, Jordbrugskommissionen, Storetorv 10, 6200 Aabenraa ([syddanmark@statsforvaltning.dk](mailto:syddanmark@statsforvaltning.dk))

Odense Bys Museer, Overgade 48, 5000 Odense C ([museum@odense.dk](mailto:museum@odense.dk))

Naturama, Dronningemaen 30, 5700 Svendborg ([post@naturama.dk](mailto:post@naturama.dk))

Dansk Botanisk Forening, Sølvgade 83, 1307 København K ([dbotf@mail.tele.dk](mailto:dbotf@mail.tele.dk))

Dansk Botanisk Forenings Fynskreds v/ Toni Reese Næsborg, Stationsvej 20, 5683 Haarby (toni.reese@get2net.dk)

Dansk Ornitologisk Forening, Vesterbrogade 140, 1620 København V ([natur@dof.dk](mailto:natur@dof.dk))

Dansk Ornitologisk Forening Lokalafdeling Fyn v/ Henrik Kalckar Hansen, Birkebakken 5, 5260 Odense S (assens@dof.dk)

Kulturarvsstyrelsen, H. C. Andersens Boulevard 2, 1553 København V ([post@kulturarv.dk](mailto:post@kulturarv.dk))

Friluftsrådet, Scandiagade 13, 2450 København SV ([fr@friluftsraadet.dk](mailto:fr@friluftsraadet.dk))

Friluftsrådet Sydfyn, v/ Christian Jensen, Fuglebakken 43, 5610 Assens (sydfyn@friluftsraadet.dk)

Skattecenter Middelfart, Teglgårdsparken 99, 5500 Middelfart (myndighed@skat.dk)

1. Lovbekendtgørelse nr. 950 af 24/09/2009 om råstoffer med senere ændringer. [↑](#footnote-ref-1)
2. Åbningstider: Mandag - Onsdag: 10.00 -15.00, Torsdag: 10.00 -17.00 og Fredag: 10.00 - 13.00. [↑](#footnote-ref-2)